pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM and spouse present floral offerings on occasion of King Rama IX’s birthday anniversary, Thai National Day, and Father’s Day on December 5, 2023
วันอังคารที่ 5 ธันวาคม 2566
05/12/2566
PM and spouse present floral offerings on occasion of King Rama IX’s birthday anniversary, Thai National Day, and Father’s Day on December 5, 2023
PM and spouse present floral offerings on occasion of King Rama IX’s birthday anniversary, Thai National Day, and Father’s Day on December 5, 2023
December 5, 2023, at08.30 hrs, atKing Rama IX Memorial Park,Dusit district, Bangkok,Prime Ministerand Ministerof Finance Srettha ThavisinandDr.Pakpilai Thavisin, spouse, presided over the ceremony to present floral offerings and payhomagetoH.M. King Bhumibol Adulyadej The Greaton occasion ofHis Majesty’s birthday anniversary, Thai National Day, and Father’s Day. Participating in the ceremony werecabinet members and spouses.
Upon arrival atKing Rama IX Memorial Park, the Prime Minister paid homage in front ofH.M. King Bhumibol Adulyadej The Great’sstatue, andofferedtwotraditional cone-shaped floral receptacles, one for himself and the other,on behalf of members of the cabinet, while the Prime Minister’s spouse presented floral receptacle on behalf ofspousesof cabinet membersto complete the ceremony.
รัฐบาลไทย-ข่าวทำเนียบรัฐบาล-​นายกฯ ติดตามความคืบหน้าโครงการก่อสร้างมอเตอร์เวย์บางปะอิน - นครนครราชสีมา พร้อมเปิดใช้ฟรี ช่วงปากช่อง - เมืองนครราชสีมา ตั้งแต่ 28 ธันวาคม 2566 เป็นต้นไป
วันพุธที่ 6 ธันวาคม 2566
06/12/2566
​นายกฯ ติดตามความคืบหน้าโครงการก่อสร้างมอเตอร์เวย์บางปะอิน - นครนครราชสีมา พร้อมเปิดใช้ฟรี ช่วงปากช่อง - เมืองนครราชสีมา ตั้งแต่ 28 ธันวาคม 2566 เป็นต้นไป
​นายกฯ ติดตามความคืบหน้าโครงการก่อสร้างมอเตอร์เวย์บางปะอิน - นครนครราชสีมา พร้อมเปิดใช้ฟรี ช่วงปากช่อง - เมืองนครราชสีมา ตั้งแต่ 28 ธันวาคม 2566 เป็นต้นไป
วันนี้ (6 ธันวาคม 2566) เวลา 13.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจติดตามความคืบหน้าโครงการก่อสร้างมอเตอร์เวย์บางปะอิน - นครนครราชสีมา และความพร้อมที่จะเปิดให้บริการช่วงสีคิ้ว - นครราชสีมา ณ จังหวัดนครราชสีมา โดยมีนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นางมนพร เจริญศรี รัฐมนตรีช่วยว่าการกระทรวงคมนาคม และนายสุรพงษ์ ปิยะโชติ รัฐมนตรีช่วยว่าการกระทรวงคมนาคมเข้าร่วม นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
ภายหลังตรวจติดตามฯ และรับฟังบรรยายสรุปข้อมูลโครงการก่อสร้างมอเตอร์เวย์บางปะอิน - นครนครราชสีมา นายกรัฐมนตรีกล่าวว่าในช่วงเทศกาลปีใหม่ 2567 ตั้งแต่วันที่ 28 ธันวาคม 2566 เป็นต้นไป จะเปิดใช้ทางหลวงพิเศษระหว่างเมืองหมายเลข 6 (M6) ฟรีตลอดจนกว่าการก่อสร้างทางหลวงพิเศษระหว่างเมืองหมายเลข 6 (M6) จะแล้วเสร็จสมบูรณ์ พร้อมสั่งการให้กระทรวงคมนาคม โดยกรมทางหลวง เปิดใช้ทางหลวงพิเศษระหว่างเมืองหมายเลข 6 ตอน 24 ตําบลหนองสาหร่าย อําเภอปากช่อง จังหวัดนครราชสีมา ถึง ตอน 40 อําเภอเมืองนครราชสีมา จังหวัดนครราชสีมา แบบไปกลับ 4 ช่องจราจร ระยะทาง 77.493 กิโลเมตร เฉพาะรถยนต์ 4 ล้อเท่านั้น ตลอด 24 ชั่วโมง และให้มีจุดบริการห้องน้ํา 1 จุด ช่วง อําเภอปากช่อง - อําเภอสีคิ้ว ที่ กม.147 ทั้งขาเข้าและขาออก
นอกจากนี้ นายกรัฐมนตรีได้สั่งการให้กรมทางหลวง กําชับสํานักงานทางหลวง และแขวงทางหลวง ที่ดูแลเส้นทางต้องคํานึงถึงความปลอดภัยของประชาชนที่ใช้เส้นทาง ปรับปรุงเส้นทางให้เกิดทัศนวิสัยในการมองเห็นชัดเจน มีการจัดตั้งศูนย์บริการประชาชน เพื่ออํานวยความสะดวก โดยบูรณาการร่วมกับหน่วยงานราชการ และเอกชนในพื้นที่ ติดตั้งไฟฟ้าส่องแสงสว่างตลอดเส้นทาง รวมถึงติดตั้งป้ายเตือน ป้ายแนะนํา เพื่ออํานวยความสะดวกให้กับประชาชน โดยเฉพาะติดตั้งป้ายระหว่างการก่อสร้าง ในช่วงที่ยังมีการก่อสร้าง ต้องมีป้ายเตือน ไฟเตือนให้เป็นไปตามระเบียบ และให้เพิ่มให้มากขึ้นในช่วงที่มีความเสี่ยงที่จะเกิดอุบัติเหตุ
สําหรับความคืบหน้าโครงการทางหลวงพิเศษระหว่างเมืองสายบางปะอิน-สระบุรี-นครราชสีมา ข้อมูล ณ เดือนพฤศจิกายน 2566 แผนงานความก้าวหน้าร้อยละ 92.588 ผลงานความก้าวหน้าร้อยละ 93.054 เร็วกว่าแผนร้อยละ 0.466 คาดว่าจะเปิดทดลองให้บริการช่วงเทศกาลปีใหม่ 2567 ตั้งแต่ปากช่อง – ทางเลี่ยงเมืองนครราชสีมา ระยะทางประมาณ 80 กิโลเมตร ทั้งนี้ งานโยธาจะก่อสร้างเสร็จแล้วปลายปี 2568 โดยจะทดลองวิ่งจริงและเปิดให้บริการเต็มรูปแบบ ทั้ง 196 กิโลเมตรแบบเก็บค่าผ่านทาง ส่วนโครงการก่อสร้างกําแพงบังสายตาพร้อมวัสดุปิดคลุมแบบสมบูรณ์ 700 เมตร และกําแพงบังตารวม 1,000 เมตร ช่วง กม.140+040.000 ถึง กม.140+345.000 และช่วง กม.141+045.000 ถึง 141+740.000 ได้ดําเนินการเสร็จเรียบร้อยแล้ว
รัฐบาลไทย-ข่าวทำเนียบรัฐบาล-ครม.ไฟเขียว เงินสนับสนุนตัดอ้อยสด ตันละ 120 บาท แก้ปัญหาเผาอ้อย ลดฝุ่นพิษ
วันพุธที่ 6 ธันวาคม 2566
ครม.ไฟเขียว เงินสนับสนุนตัดอ้อยสด ตันละ 120 บาท แก้ปัญหาเผาอ้อย ลดฝุ่นพิษ
.....
ครม.ไฟเขียว เงินสนับสนุนตัดอ้อยสด ตันละ 120 บาท แก้ปัญหาเผาอ้อย ลดฝุ่นพิษ
.
ที่ประชุม ครม.สัญจร ครั้งที่ 1/2566 ณ จ.หนองบัวลําภู (4 ธ.ค. 66) อนุมัติโครงการสนับสนุนเกษตรกรชาวไร่อ้อยตัดอ้อยสดคุณภาพดี เพื่อลดฝุ่น PM2.5 กรอบวงเงินรวม 7,990.60 ล้านบาท
.
รัฐบาลจะจ่ายเงินสนับสนุนเกษตรกรชาวไร่อ้อยตามโครงการฯ ในอัตราไม่เกิน 120 บาทต่อตัน เพื่อให้เกษตรกรชาวไร่อ้อยสามารถเก็บเกี่ยวอ้อยสดคุณภาพดี1 และนําไปแก้ไขปัญหาในพื้นที่ที่มีข้อจํากัดที่ทําให้เกิดการลักลอบเผาอ้อย
.
ซึ่งการขอรับเงินอุดหนุนโครงการฯ ไม่ขัดต่อพันธกรณีภายใต้ WTO เนื่องจากมาตรการดังกล่าวเป็นการให้ความช่วยเหลือแก่เกษตรกรชาวไร่อ้อยเพื่อส่งเสริมการตัดอ้อยสด ลดปัญหามลพิษทางอากาศและฝุ่น PM2.5 ซึ่งเป็นไปตามพันธกรณีภายใต้ WTO ในข้อกําหนดด้านการคุ้มครองสิ่งแวดล้อม (Green box) ด้านการเกษตร โดยไม่ส่งผลกระทบต่อการผลิตและราคาสินค้า
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการปกครองจัดโครงการตรวจสารพันธุกรรมเพื่อแก้ไขปัญหาสถานะและสิทธิของคนไทยที่ตกหล่นทางทะเบียนราษฎร ปีงบ67 เปิดให้ยื่นคำร้องแล้ว ณ สำนักทะเบียนอำเภอหรือท้องถิ่น
วันเสาร์ที่ 23 ธันวาคม 2566
23/12/2566
กรมการปกครองจัดโครงการตรวจสารพันธุกรรมเพื่อแก้ไขปัญหาสถานะและสิทธิของคนไทยที่ตกหล่นทางทะเบียนราษฎร ปีงบ67 เปิดให้ยื่นคําร้องแล้ว ณ สํานักทะเบียนอําเภอหรือท้องถิ่น
กรมการปกครองจัดโครงการตรวจสารพันธุกรรมเพื่อแก้ไขปัญหาสถานะและสิทธิของคนไทยที่ตกหล่นทางทะเบียนราษฎร ปีงบ67 เปิดให้ยื่นคําร้องแล้ว ณ สํานักทะเบียนอําเภอหรือท้องถิ่น
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า สํานักทะเบียนกลาง กรมการปกครอง ได้จัดทําโครงการตรวจสารพันธุกรรมเพื่อการแก้ไขปัญหาสถานะและสิทธิของคนไทยที่ตกหล่นทางทะเบียนราษฎร ประจําปีงบประมาณ 2567 เพื่อให้การช่วยเหลือคนไทยที่ยังไม่มีชื่อและรายการบุคคลในทะเบียนบ้าน (ท.ร. 14) และขาดพยานหลักฐานสําคัญที่จะพิสูจน์สถานะบุคคลและสัญชาติ ให้สามารถมีหลักฐานในการแจ้งการเกิดเกินกําหนด หรือขอเพิ่มชื่อเข้าในทะเบียนบ้าน รวมถึงกรณีขอเปลี่ยนแปลงสถานะบุคคลจากคนที่มีรายการในทะเบียนราษฎรระบุไม่ได้สัญชาติไทย ให้เป็นคนสัญชาติไทย ตามกฎหมายว่าด้วยสัญชาติได้
สําหรับการดําเนินโครงการ กรมการปกครองได้ให้สํานักทะเบียนอําเภอและสํานักทะเบียนท้องถิ่น จัดให้มีการยื่นคําร้องการแจ้งการเกิด การเพิ่มชื่อ การขอลงรายการสัญชาติไทยหรือขอแก้ไขเปลี่ยนแปลงสถานะทางทะเบียนให้เป็นผู้มีสัญชาติไทย โดยสํานักทะเบียนกลางได้เปิดระบบโปรแกรมตรวจสารพันธุกรรมฯ ให้เข้าร่วมโครงการฯ ตั้งแต่วันที่ 15 ธ.ค. 66 เป็นต้นมา
น.ส.ไตรศุลี กล่าวว่า ผู้ที่จะเข้าร่วมโครงการฯ ต้องมีคุณสมบัติ ดังนี้ 1) บุคคลที่อ้างว่าเป็นคนไทยที่ยื่นคําร้องขอแจ้งการเกิดเกินกําหนดหรือขอเพิ่มชื่อในทะเบียนบ้าน (ท.ร. 14) 2) ชาวเขาและบุคคลบนพื้นที่สูงที่ยื่นคําขอลงรายการสัญชาติไทย 3) บุคคลที่ยื่นคําร้องขอเปลี่ยนแปลงสถานะในเอกสารทะเบียนราษฎรจากคนที่ไม่มีสัญชาติไทยเป็นผู้มีสัญชาติไทยโดยการเกิด โดยผลของกฎหมายว่าด้วยสัญชาติ
อย่างไรก็ตาม บุคคลที่มีปัญหาสถานะทางทะเบียนราษฎรที่ยื่นคําร้อง จะต้องเป็นผู้ด้อยโอกาส ผู้ยากจน หรือผู้ยากไร้ และมีบิดา มารดา หรือญาติร่วมสายโลหิตที่มีชื่อและรายการบุคคลในทะเบียนบ้าน (ท.ร. 14) ระบุสัญชาติไทย ซึ่งสามารถตรวจพิสูจน์สารพันธุกรรมเพื่อการมีสัญชาติไทยได้ และบุคคลที่เป็นคู่ตรวจอ้างอิงต้องมีคุณสมบัติตามเงื่อนไขการตรวจหาความสัมพันธ์ทางสายโลหิตของหน่วยบริการตรวจสารพันธุกรรม
ทั้งนี้ ผู้ที่ประสงค์จะยื่นคําร้องตามโครงการสามารถสอบถามข้อมูลเพิ่มเติมได้ที่ สํานักทะเบียนอําเภอ สํานักทะเบียนท้องถิ่นในเขตพื้นที่ หรือศูนย์ตอบปัญหางานทะเบียนและบัตร สํานักบริหารการทะเบียน กรมการปกครอง โทร 1548
รัฐบาลไทย-ข่าวทำเนียบรัฐบาล-ก.พลังงาน เร่งปรับเปลี่ยนคุณภาพน้ำมันจาก Euro 4 ไป Euro 5 แก้ปัญหาฝุ่น PM2.5 จากยานยนต์
วันอาทิตย์ที่ 24 ธันวาคม 2566
ก.พลังงาน เร่งปรับเปลี่ยนคุณภาพน้ํามันจาก Euro 4 ไป Euro 5 แก้ปัญหาฝุ่น PM2.5 จากยานยนต์
.....
ก.พลังงาน เร่งปรับเปลี่ยนคุณภาพน้ํามันจาก Euro 4 ไป Euro 5 แก้ปัญหาฝุ่น PM2.5 จากยานยนต์
.
กระทรวงพลังงาน ดําเนินนโยบาย 3C เพื่อลมหายใจที่ดีกว่าเดิม มุ่งลดฝุ่น PM2.5 โดยเฉพาะพื้นที่กรุงเทพฯ และหัวเมืองใหญ่ทั่วประเทศ ประกอบด้วย
> Clean ยกระดับคุณภาพน้ํามันเชื้อเพลิงสู่ Euro5
> Care ส่งเสริมการเข้าศูนย์บริการเพื่อดูแลเครื่องยนต์
> Change สนับสนุนการใช้ยานยนต์ไฟฟ้า
.
โดยได้ประสานกลุ่มโรงกลั่นน้ํามันทุกแห่งทั่วประเทศ เพื่อปรับคุณภาพน้ํามันจาก Euro 4 ไป Euro5 ซึ่งเป็นมาตรฐานใหม่ที่เริ่มใช้ในหลายๆ ประเทศแล้ว และประเทศไทยจะเป็นประเทศแรก ๆในกลุ่มอาเซียนที่ใช้น้ํามัน Euro5 โดยเป็นมาตรการบังคับตั้งแต่วันที่ 1 ม.ค.67
.
ทั้งนี้ กระทรวงทรัพยากรธรรมชาติและสิ่งแวดล้อม ยังได้จัดโครงการ “คลินิกรถ ลดฝุ่น PM2.5” ปี  67 ซึ่งเป็นความร่วมมือระหว่างภาครัฐและเอกชนและการมีส่วนร่วมของภาคประชาชน
.
ปชช. สามารถนํารถยนต์เข้ามารับบริการตรวจเช็คสภาพเครื่องยนต์ฟรี และให้ส่วนลดค่าซ่อม บํารุงรักษาและเปลี่ยนถ่ายน้ํามันเครื่อง รวมทั้งค่าอะไหล่และค่าแรงรถรวมทั้งหมด 9 บริษัท คือ TOYOTA ISUZU MITSUBISHI NISSAN MAZDA FORD HONDA SUZUKI และ HINO  ระหว่างเดือน พ.ย.66 ถึง เดือน เม.ย.67
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เผย อากาศหนาวพบป่วย "ไข้หวัดใหญ่" เพิ่มขึ้น ย้ำมีอาการไข้หวัดสวมหน้ากาก - เลี่ยงใกล้ชิดเด็กและผู้สูงวัย
วันอาทิตย์ที่ 24 ธันวาคม 2566
สธ. เผย อากาศหนาวพบป่วย "ไข้หวัดใหญ่" เพิ่มขึ้น ย้ํามีอาการไข้หวัดสวมหน้ากาก - เลี่ยงใกล้ชิดเด็กและผู้สูงวัย
ปลัดกระทรวงสาธารณสุข เผย อากาศหนาวเย็นเพิ่มความเสี่ยงการระบาด "โรคไข้หวัดใหญ่" มากขึ้น พบผู้ป่วยโรคทางเดินหายใจช่วง 1 เดือนที่ผ่านมา เป็นไข้หวัดใหญ่ถึง 42% กลุ่มอาการรุนแรงต้องเข้ารักษาในโรงพยาบาลส่วนใหญ่เป็นเด็กเล็ก เด็กวัยเรียน ผู้สูงสูงอายุ
ปลัดกระทรวงสาธารณสุข เผย อากาศหนาวเย็นเพิ่มความเสี่ยงการระบาด "โรคไข้หวัดใหญ่" มากขึ้น พบผู้ป่วยโรคทางเดินหายใจช่วง 1 เดือนที่ผ่านมา เป็นไข้หวัดใหญ่ถึง 42% กลุ่มอาการรุนแรงต้องเข้ารักษาในโรงพยาบาลส่วนใหญ่เป็นเด็กเล็ก เด็กวัยเรียน ผู้สูงสูงอายุ ย้ําดูแลสุขอนามัย รักษาความอบอุ่นร่างกาย หากมีอาการระบบทางเดินหายใจให้สวมหน้ากากอนามัย หลีกเลี่ยงไปในที่มีฝูงชนจํานวนมาก รวมทั้งการใกล้ชิดเด็กและผู้สูงอายุ
วันนี้ (24 ธันวาคม 2566) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า จากการติดตามเฝ้าระวังโรคไข้หวัดใหญ่และโรคติดเชื้อทางเดินหายใจ โดยกองระบาดวิทยา กรมควบคุมโรค พบว่า ช่วงสัปดาห์ที่ 47 - 50 ระหว่างวันที่ 19 พฤศจิกายน - 16 ธันวาคม 2566 ได้เก็บตัวอย่างจากระบบทางเดินหายใจของผู้ที่มาโรงพยาบาลด้วยกลุ่มอาการทางเดินหายใจ ในโรงพยาบาลเครือข่าย 14 แห่ง จํานวน 120-200 ตัวอย่างต่อสัปดาห์ ตรวจหาเชื้อด้วยวิธีPCR พบเชื้อไวรัสไข้หวัดใหญ่ในสัดส่วนที่สูงถึง 42% รองลงมาเป็น ไรโนไวรัส/เอนเทอโรไวรัส 36.9% hMPV 9.3% อาร์เอสวี 6.4% และโควิด 19 อีก 5.4% โดยในผู้ป่วยพบเชื้อไวรัสไข้หวัดใหญ่ที่มีอาการรุนแรงจนต้องรับไว้รักษาในโรงพยาบาลนั้น มากที่สุดอยู่ในกลุ่มอายุน้อยกว่า 5 ปี รองลงมาเป็นกลุ่มอายุ 5-17 ปี และมากกว่า 65 ปีตามลําดับ
นพ.โอภาสกล่าวต่อว่า จากข้อมูลจะเห็นได้ว่าโรคไข้หวัดใหญ่มีแนวโน้มเพิ่มสูงขึ้น โดยกลุ่มเสี่ยงที่จะป่วยแล้วมีอาการรุนแรง คือ เด็กเล็ก เด็กวัยเรียน และผู้สูงอายุ ประกอบกับช่วงนี้ประเทศไทยมีอากาศหนาวเย็นในหลายพื้นที่ ซึ่งสภาพอากาศเช่นนี้มีผลให้เชื้อไวรัสอยู่ในสิ่งแวดล้อมได้นานขึ้น แพร่กระจายได้ง่ายและเร็วขึ้น ดังนั้น ขอให้ประชาชนระมัดระวังรักษาสุขภาพ ดูแลอนามัยส่วนบุคคล รักษาร่างกายให้อบอุ่น โดยเฉพาะเมื่อมีอาการทางเดินหายใจ เป็นไข้ เจ็บคอ ไอ จาม มีน้ํามูก ให้สวมหน้ากากอนามัย หลีกเลี่ยงการเข้าไปในที่มีฝูงชนจํานวนมาก รวมทั้งการใกล้ชิดเด็กและผู้สูงอายุ หมั่นล้างมือบ่อยๆ ด้วยน้ําและสบู่หรือเจลแอลกอฮอล์ เพื่อป้องกันการแพร่กระจายเชื้อ และเฝ้าระวังอาการเจ็บป่วยรุนแรงของผู้ที่เป็นกลุ่มเสี่ยง หากรับประทานยาเบื้องต้นแล้วอาการไม่ดีขึ้นขอให้ไปพบแพทย์โดยเร็ว
* ********************************************* 24 ธันวาคม 2566
รัฐบาลไทย-ข่าวทำเนียบรัฐบาล-หนุนเกษตรกรใช้หลัก 3R ร่วมแก้ไขปัญหา PM2.5 ตั้งเป้าปี 67 ลดการเผาไหม้ในพื้นที่เกษตรกรรม 50%
วันอาทิตย์ที่ 24 ธันวาคม 2566
หนุนเกษตรกรใช้หลัก 3R ร่วมแก้ไขปัญหา PM2.5 ตั้งเป้าปี 67 ลดการเผาไหม้ในพื้นที่เกษตรกรรม 50%
.....
หนุนเกษตรกรใช้หลัก 3R ร่วมแก้ไขปัญหา PM2.5 ตั้งเป้าปี 67 ลดการเผาไหม้ในพื้นที่เกษตรกรรม 50%
.
กระทรวงเกษตรและสหกรณ์ ได้กําหนดแนวทางยกระดับการป้องกันและการแก้ไขปัญหาการเผาในพื้นที่เกษตรกรรม มุ่งให้เกษตรกรใช้หลัก 3R เพื่อร่วมมือป้องกันและแก้ไขปัญหาฝุ่น PM2.5 ในภาคการเกษตร ประกอบด้วย:
.
1. Re-Habit : ปรับเปลี่ยนพฤติกรรม มุ่งให้เกษตรกรทําการเพาะปลูกพืชชนิดเดิม “แบบไม่เผา” ในทุกขั้นตอนการผลิต
2. Replace with high value crops: ปรับเปลี่ยนพืชบนพื้นที่สูง ให้เป็นการปลูกพืชที่ “ปลอดการเผาและลดการบุกรุกป่า” เปลี่ยนจากปลูกข้าวโพดเลี้ยงสัตว์เป็นพืชที่มีมูลค่าสูง เช่น กาแฟ มะคาเดเมีย อะโวคาโด มะม่วง เป็นต้น
3. Replace with Alternate crops: ปรับเปลี่ยนพืชบนพื้นราบ จากพื้นที่ไม่เหมาะสมปลูกข้าว “ปรับไปปลูกข้าวโพดเลี้ยงสัตว์” เพื่อส่งเสริมให้ปรับเปลี่ยนการปลูกพืชให้หมาะสมและสอดคล้องกับศักยภาพของพื้นที่ ลดใช้น้ํา ปลูกพืชแบบปลอดการเผา บริหารจัดการผลผลิตตลอดจนการจําหน่าย
.
กษ. ตั้งเป้าในปี 67 จะสามารถลดการเผาไหม้ในพื้นที่เกษตรกรรมได้ร้อยละ 50 เมื่อเทียบกับปีที่ผ่านมา ครอบคลุมพื้นที่ 17 จังหวัดภาคเหนือ เช่น จ.แม่ฮ่องสอน ตาก และเชียงใหม่ เป็นต้น ส่วนพื้นที่อื่น ๆ ลดลงร้อยละ 10
.
อ่านเพิ่มเติม คลิก https://www.thaigov.go.th/news/contents/details/76356
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สมศักดิ์” ขอบคุณ สส. ผ่านร่างกฎหมาย ป.ป.ท.-สมรสเท่าเทียม ขอ ทุกฝ่ายร่วมแรงร่วมใจผลักดันให้เสร็จโดยเร็ว
วันอาทิตย์ที่ 24 ธันวาคม 2566
24/12/2566
“สมศักดิ์” ขอบคุณ สส. ผ่านร่างกฎหมาย ป.ป.ท.-สมรสเท่าเทียม ขอ ทุกฝ่ายร่วมแรงร่วมใจผลักดันให้เสร็จโดยเร็ว
“สมศักดิ์” ขอบคุณ สส. ผ่านร่างกฎหมาย ป.ป.ท.-สมรสเท่าเทียม ขอ ทุกฝ่ายร่วมแรงร่วมใจผลักดันให้เสร็จโดยเร็ว แนะ อย่ามัวนั่งคิดว่า เป็นกฎหมายของพรรคใด ชี้ ต้องช่วยกันทําให้กับประชาชน ย้ํา เพิ่มอํานาจ ป.ป.ท. หวัง ยกระดับค่าคะแนนดัชนีทุจริตให้สูงขึ้น หลังไทยอย
วันที่ 24 ธันวาคม 2566 นายสมศักดิ์ เทพสุทิน รองนายกรัฐมนตรี กล่าวว่า ขอขอบคุณ สมาชิกสภาผู้แทนราษฎร ที่ลงมติรับหลักการ ร่าง พ.ร.บ.มาตรการของฝ่ายบริหารในการป้องกันและปราบปรามการทุจริต ด้วยคะแนน 414 เสียง ซึ่งร่างกฎหมายฉบับนี้ ถือเป็นกฎหมายที่สําคัญ ที่ทุกฝ่ายต้องการให้มีการตรวจสอบการทํางานของฝ่ายบริหาร โดยตนขอยืนยันว่า การเพิ่มอํานาจให้ ป.ป.ท. ไม่ใช่เป็นการแย่งงานของ ป.ป.ช. แต่เป็นการช่วยป้องปรามไม่ให้เกิดการทุจริต และเป็นการช่วยยกระดับ ค่าคะแนนดัชนีการรับรู้การทุจริตของประเทศไทย ที่ขณะนี้ มี 36 คะแนน อยู่ลําดับที่ 101 ของโลก โดย ป.ป.ท. มีเป้าหมาย ให้ไทยต้องอยู่อันดับ 1 ใน 20 ภายในปี2576-2580
“ร่างกฎหมายฉบับนี้ ถือเป็นฉบับแรกๆของรัฐบาลที่ผลักดัน เพราะต้องการยกระดับให้ประเทศมีความโปร่งใสมากขึ้น ซึ่งตรงกับสภาผู้แทนราษฎร ที่ลงมติเห็นด้วย เพราะอยากให้เกิดความโปร่งใส และมีการตรวจสอบการบริหารงาน โดยจากนี้ ก็อยู่ระหว่างการพิจารณาของคณะกรรมาธิการ ซึ่งผมอยากให้เกิดการร่วมแรงร่วมใจกันผลักดันกฎหมายฉบับนี้ เพื่อให้ผ่านการพิจารณาโดยเร็ว โดยอย่ามานั่งคิดว่า ร่างกฎหมายนี้เป็นของใคร เพราะทั้งหมด ก็เป็นของสภาผู้แทนราษฎร ที่ต้องการทําให้กับสังคม” รองนายกรัฐมนตรี กล่าว
นายสมศักดิ์ กล่าวอีกว่า ส่วนร่าง พ.ร.บ.สมรสเท่าเทียม ตนก็ขอแสดงความยินดีด้วย หลังสภาผู้แทนราษฎร ลงมติรับหลักการด้วยคะแนน 369 เสียง ซึ่งเป็นร่างกฎหมาย ที่รอคอยกันมานานแล้ว โดยจากนี้ ตนก็ขอให้ทุกฝ่าย ไม่ต้องคิดว่า ร่างกฎหมายนี้ เป็นของพรรคใด แต่เราต้องรีบช่วยกันพิจารณา เพื่อทําให้ประชาชนเห็นว่า นักการเมือง มีความจริงใจในการทํากฎหมายนี้ให้เกิดขึ้น ซึ่งเมื่ออยู่ในระหว่างการพิจารณาของคณะกรรมาธิการ ตนก็ขอให้ทุกคนตั้งใจทํา และขอให้ยึดประโยชน์ของประชาชนเป็นหลัก
รัฐบาลไทย-ข่าวทำเนียบรัฐบาล-”เกณิกา“เผย‘พล.ต.อ.พัชรวาท‘ รณรงค์คุ้มครองสัตว์ป่าฯรับมติ ครม.บังคับใช้กฎหมายจัดการกลุ่มซื้อ-ขายสัตว์ป่า เถื่อนอย่างเคร่งครัด
วันอาทิตย์ที่ 24 ธันวาคม 2566
24/12/2566
”เกณิกา“เผย‘พล.ต.อ.พัชรวาท‘ รณรงค์คุ้มครองสัตว์ป่าฯรับมติ ครม.บังคับใช้กฎหมายจัดการกลุ่มซื้อ-ขายสัตว์ป่า เถื่อนอย่างเคร่งครัด
”เกณิกา“เผย‘พล.ต.อ.พัชรวาท‘ รณรงค์คุ้มครองสัตว์ป่าฯรับมติ ครม.บังคับใช้กฎหมายจัดการกลุ่มซื้อ-ขายสัตว์ป่า เถื่อนอย่างเคร่งครัด
วันที่ 24 ธ.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า พล.ต.อ.พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.)ได้ลงพื้นที่อําเภอจอมบึง จังหวัดราชบุรี เพื่อเป็นประธานในพิธีเปิดงานวันคุ้มครองสัตว์ป่าแห่งชาติ ประจําปี 2566 ที่จัดภายใต้แนวคิด “Save wildlife for your life : รักษาธรรมชาติ ไม่ซื้อ ไม่ล่า ไม่ค้าสัตว์ป่าผิดกฎหมาย”โดยโครงการในครั้งนี้จัดขึ้นเพื่อตระหนักถึงความสําคัญของสัตว์ป่าที่เป็นทรัพยากรธรรมชาติ ทําให้เกิดความสมดุลทางธรรมชาติ และทําให้ระบบนิเวศมีความมั่นคง โดยเฉพาะอย่างยิ่งขณะนี้มีการรณรงค์ให้หยุดการซื้อ-ขายสัตว์ป่าผิดกฎหมาย
น.ส.เกณิกา กล่าวต่อว่า โครงการดังกล่าวสอดรับกับมติคณะรัฐมนตรี เมื่อวันที่ 16 ต.ค.ที่ผ่านมา โดยได้เห็นชอบให้บังคับใช้กฎหมายอย่างเคร่งครัดในกรณีที่กลุ่มบุคคลได้กระทําความผิดกฎหมายทรัพยากรธรรมชาติและสิ่งแวดล้อม โดยการล่าและการค้าสัตว์ป่าผิดกฎหมายในพื้นที่ตามแนวชายแดนไทย-มาเลเซียอยู่บ่อยครั้ง ดังนั้น เพื่อเป็นการคุ้มครองทรัพยากรธรรมชาติ ระบบนิเวศและความหลากหลายทางชีวภาพของประเทศไทย รวมทั้งป้องกันปัญหาการรุกล้ําเขตแดนของต่างประเทศ ซึ่งได้มีการมอบหมายให้กระทรวงทรัพยากรธรรมชาติและสิ่งแวดล้อมเป็นหน่วยงานหลักร่วมกับกระทรวงกลาโหม กระทรวงการต่างประเทศ กระทรวงมหาดไทย สํานักงานตํารวจแห่งชาติ และหน่วยงานที่เกี่ยวข้องเร่งดําเนินการตามหน้าที่และอํานาจเพื่อติดตาม ดูแล และแก้ปัญหาการกระทําผิดกฎหมายดังกล่าว
“พล.ต.อ.พัชรวาท ให้ความสําคัญในการ ซื้อ-ขายสัตว์ป่าผิดกฎหมาย เพราะสัตว์ป่าเป็นทรัพยากรธรรมชาติที่มีความสําคัญ ทําให้เกิดความสมดุลทางธรรมชาติ ทําให้ระบบนิเวศมีความมั่นคง ซึ่งรัฐบาลได้รณรงค์ให้หยุดการซื้อ-ขายสัตว์ป่าผิดกฎหมาย และจะทํางานบูรณาการทุกภาคส่วนทั้งรัฐและเอกชน องค์กรอิสระต่าง ๆ และภาคประชาชนในการทํางานร่วมกัน เพื่อรณรงค์และหยุดปัญหาการล่าสัตว์ผิดกฎหมายให้ได้“น.ส.เกณิกา กล่าว
รัฐบาลไทย-ข่าวทำเนียบรัฐบาล-รมต.สำนักนายกฯ ลงตรวจกระเช้าของขวัญปีใหม่ สร้างความมั่นใจผู้บริโภค พร้อมแนะช่องทางหากถูกเอาเปรียบแจ้งได้เลย
วันอาทิตย์ที่ 24 ธันวาคม 2566
24/12/2566
รมต.สํานักนายกฯ ลงตรวจกระเช้าของขวัญปีใหม่ สร้างความมั่นใจผู้บริโภค พร้อมแนะช่องทางหากถูกเอาเปรียบแจ้งได้เลย
รมต.สํานักนายกฯ ลงตรวจกระเช้าของขวัญปีใหม่ สร้างความมั่นใจผู้บริโภค พร้อมแนะช่องทางหากถูกเอาเปรียบแจ้งได้เลย
วันนี้ (24 ธ.ค.2567) เวลา 10.30 น. ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค ร่วมลงพื้นที่ตรวจสอบฉลากสินค้ากระเช้าของขวัญ
ในช่วงเทศกาลปีใหม่ พ.ศ. 2567 ร่วมกับสํานักงานเขตจตุจักร สถานีตํารวจนครบาลพหลโยธินและสมาพันธ์ชมรมคุ้มครองผู้บริโภค กรุงเทพมหานคร โดยมีวัตถุประสงค์เพื่อให้ผู้ประกอบธุรกิจที่เป็นผู้ผลิตและจําหน่ายสินค้ากระเช้าของขวัญปีใหม่ จัดทําฉลากสินค้าให้ถูกต้องตามกฎหมายที่กําหนด รวมทั้งเป็นการคุ้มครองผู้บริโภคให้ได้รับข้อมูล
ที่ถูกต้อง เพียงพอเกี่ยวกับสินค้าตามสิทธิผู้บริโภค ณ ห้างสรรพสินค้าท็อปส์ สาขาเซ็นทรัลลาดพร้าว (บริษัท เซ็นทรัลฟู้ด รีเทล จํากัด) และห้างสรรพสินค้าโลตัส สาขาลาดพร้าว (บริษัท เอก-ชัย ดีสทริบิวชั่น ซิสเทม จํากัด)
ดร. พวงเพ็ชร กล่าวว่า ในช่วงเทศกาลปีใหม่ของทุกปี ผู้บริโภคนิยมซื้อกระเช้าของขวัญปีใหม่ เพื่อมอบให้กับคนที่รักและเคารพ แทนความรัก ความห่วงใย และความระลึกนึกถึง ดังนั้น ห้างสรรพสินค้า และร้านค้าต่าง ๆ จึงได้มีการจัดกระเช้าของขวัญปีใหม่ เพื่อนําไปจําหน่ายให้กับผู้บริโภค ที่ผ่านมาผู้ประกอบธุรกิจ ได้ให้ความร่วมมือในการปฏิบัติตามกฎหมาย แต่อาจมีผู้ประกอบธุรกิจบางรายกระทําการเอารัดเอาเปรียบผู้บริโภค ฉวยโอกาสนําสินค้าที่ไม่มีคุณภาพหรือสินค้าใกล้หมดอายุมาบรรจุในกระเช้าของขวัญปีใหม่ไม่มีการแสดงรายละเอียดหรือข้อมูลของสินค้าอย่างถูกต้องและเพียงพอเพื่อให้ผู้บริโภคใช้เป็นข้อมูลในการตัดสินใจในการเลือกซื้อสินค้า การลงพื้นที่ในวันนี้จึงเป็นการกํากับดูแล ตรวจสอบผู้ประกอบให้ปฏิบัติตามกฎหมาย เพื่อเป็นการป้องกันการละเมิดสิทธิผู้บริโภค ทั้งนี้ ผู้บริโภคที่จะเลือกซื้อกระเช้าของขวัญปีใหม่ ขอให้พิจารณาจากข้อมูลในฉลากสินค้าอย่างรอบคอบว่าประกอบด้วยสินค้าอะไรบ้าง มีจํานวนเท่าไหร่ และสินค้าหมดอายุเมื่อใด
ทั้งนี้ หากผู้บริโภคถูกเอารัดเอาเปรียบจากผู้ประกอบธุรกิจหรือพบว่ากระเช้าของขวัญปีใหม่ ไม่มีการจัดทําฉลาก สามารถแจ้งเบาะแสไปยัง สคบ. ผ่านช่องทางต่าง ๆ เช่น สายด่วน สคบ. 1166 หรือแอพพลิเคชั่น OCPB Connect หรือเว็บไซต์ www.ocpb.go.th
ผู้ประกอบธุรกิจจําหน่ายสินค้าประเภทกระเช้าของขวัญปีใหม่แสดงฉลากสินค้าไม่ถูกต้อง ผู้ขาย ต้องระวางโทษจําคุกไม่เกิน 6 เดือน หรือปรับไม่เกิน 100,000 บาท หรือทั้งจําทั้งปรับ หากเป็นการกระทําของผู้ผลิตเพื่อขาย หรือสั่งหรือนําเข้ามาในราชอาณาจักรเพื่อขาย ต้องระวางโทษจําคุกไม่เกิน 1 ปี หรือปรับไม่เกิน 200,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-“รัดเกล้า” ย้ำ​ รมว. พลังงานตอบกระทู้ในสภาฯ สะท้อนถึงการสื่อสารเชิงรุก​ และความจริงใจที่จะแก้ไขปัญหาให้ประชาชนของ​ ครม.ชุดนี้
วันอาทิตย์ที่ 24 ธันวาคม 2566
24/12/2566
“รัดเกล้า” ย้ํา​ รมว. พลังงานตอบกระทู้ในสภาฯ สะท้อนถึงการสื่อสารเชิงรุก​ และความจริงใจที่จะแก้ไขปัญหาให้ประชาชนของ​ ครม.ชุดนี้
รองโฆษกรัฐบาล “รัดเกล้า” ย้ํา​ รมว. พลังงานตอบกระทู้ในสภาฯ สะท้อนถึงการสื่อสารเชิงรุก​ และความจริงใจที่จะแก้ไขปัญหาให้ประชาชนของ​ ครม.ชุดนี้ นอกเหนือจากเป็นการชี้แจงข้อเท็จจริงให้ประชาชนรับทราบ แล้วยังเป็นการป้องกันการสร้างเฟคนิวส์ได้อย่างมีประสิทธิภา
วันนี้ (24 ธค) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า ตามที่นายพีระพันธุ์ สาลีรัฐวิภาค รองนายกรัฐมนตรี​ และรัฐมนตรีว่าการกระทรวงพลังงาน เป็นตัวแทนนายเศรษฐา ทวีสิน นายกรัฐมนตรี ตอบกระทู้ถามสดด้วยวาจาที่รัฐสภา​ คลายข้อสงสัยและสร้างความกระจ่างในประเด็นพลังงาน ทั้งปัญหาโครงสร้างราคาก๊าซธรรมชาติที่ไม่เป็นธรรม โดยให้ข้อมูลว่าจากที่ได้ลงพื้นที่ตรวจสอบแล้ว​ ได้พบว่าก๊าซฯ​ จากอ่าวไทยไม่ได้ถูกนํามาใช้ได้ทั้งหมด และที่ผ่านมาเป็นการดําเนินการของเอกชนเท่านั้น อัพเดทล่าสุด​ คณะกรรมการนโยบายพลังงานแห่งชาติ (กพช.) ได้มีมติ เมื่อวันที่ 7 ธันวาคม 2566 ที่ผ่านมา ได้กําหนดให้กลุ่มธุรกิจจะต้องซื้อก๊าซฯ ในราคาเท่ากับอุตสาหกรรมทั่วไปแล้ว ส่วนประชาชนจะได้ใช้ก๊าซในราคาที่ถูกคือที่ประมาณ 219 บาท
นอกจากนี้ยังชี้แจงประเด็นเกี่ยวกับค่าปรับจากปตท.​ ที่ไม่สามารถนําส่งก๊าซได้ตามสัญญา ขณะนี้ได้เรียกเก็บเงินจํานวนดังกล่าวมาแล้ว​ และได้นํามาเป็นส่วนสมทบเพื่อนํามาลดค่าไฟฟ้าให้กับประชาชน ที่ได้มีการประกาศราคาไปครั้งล่าสุดนี้ด้วย
ส่วนประเด็นเรื่องค่าผ่านท่อก๊าซฯ นั้นยอมรับว่า ยังไม่ได้ข้อมูลที่ชัดเจน เพราะในการขอข้อมูลต่างๆ ไม่ใช่เรื่องง่าย แต่ขณะนี้ได้เร่งดําเนินการอย่างเต็มที่เพื่อให้ได้ข้อมูลที่ชัดเจน และเพื่อนําไปสู่การหาแนวทางแก้ไขปัญหาต่อไป
สํากรับปริมาณโรงไฟฟ้าที่มีอยู่เกินความจําเป็นจนทําให้รัฐเสียประโยชน์ และความโปร่งใสของประกาศระเบียบการรับซื้อพลังงานทดแทนในปีที่ผ่านมานั้น​ รัฐมนตรีได้ชี้แจงแล้วเป็นสิ่งที่ต้องปรับปรุงแก้ไขเกี่ยวกับสัญญาต่างๆ เพื่อให้เกิดความชัดเจนโปร่งใส และเป็นธรรมโดยไม่ทําให้ภาครัฐเสียเปรียบ แต่การดําเนินการเรื่องการแก้ไขระเบียบ สัญญาต่างๆ เป็นเรื่องที่ต้องใช้เวลา เพราะที่ผ่านมากระทรวงพลังงาน ได้พยายามแก้ปัญหาเรื่องนี้เเล้ว
"การตอบกระทู้ของรัฐมนตรีว่าการกระทรวงพลังงานครั้งนี้สะท้อนให้เห็นถึงความพยายามและตั้งใจจริงที่จะทํางานเพื่อประชาชนของรัฐบาลชุดนี้ ทั้งนี้​ ในยุคที่ข้อมูลข่าวสารถูกส่งต่อถึงกันและกันอย่างรวดเร็ว ผ่านช่องทางต่างๆ รวมถึงช่องทางโซเชียล​มีเดีย​ การที่ผู้บริหารประเทศระดับรัฐมนตรีมีความแอคทีฟในการตอบกลับข้อสงสัยต่างๆ ถือเป็นประโยชน์อย่างมาก เพราะเป็นการป้องกันการก่อร่างสร้างเฟคนิวส์ได้อย่างมีประสิทธิภาพที่สุด ขอชวนประชาชนให้ความชื่นชมถึงการทํางานเชิงรุกของคณะรัฐมนตรีคณะนี้" รัดเกล้า กล่าว
รัฐบาลไทย-ข่าวทำเนียบรัฐบาล-รมว.ธรรมนัส เปิดสัมนาชาวประมงพื้นบ้านประเทศไทย ครั้งที่ 9/2566  ร่วมหาทางออกปัญหาประมงพื้นบ้าน ส่งเสริมการต่อยอดอาชีพอย่างยั่งยืน
วันอาทิตย์ที่ 24 ธันวาคม 2566
รมว.ธรรมนัส เปิดสัมนาชาวประมงพื้นบ้านประเทศไทย ครั้งที่ 9/2566  ร่วมหาทางออกปัญหาประมงพื้นบ้าน ส่งเสริมการต่อยอดอาชีพอย่างยั่งยืน
รมว.ธรรมนัส เปิดสัมนาชาวประมงพื้นบ้านประเทศไทย ครั้งที่ 9/2566  ร่วมหาทางออกปัญหาประมงพื้นบ้าน ส่งเสริมการต่อยอดอาชีพอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานเปิดการสัมมนาชาวประมงพื้นบ้านประเทศไทย ครั้งที่ 9/2566 พร้อมทั้งรับฟังปัญหาความเดือดร้อนจากตัวแทนสมาชิกสมาคมสมาพันธ์ชาวประมงพื้นบ้านแห่งประเทศไทย โดยมี ผู้บริหารในสังกัดกระทรวงเกษตรและสหกรณ์ ผู้บริหารส่วนราชการจังหวัดระนอง และเจ้าหน้าที่ที่เกี่ยวข้อง เข้าร่วม ณ สถานีวิจัยเพื่อการพัฒนาชายฝั่งอันดามันมหาวิทยาลัยเกษตรศาสตร์ หาดประพาส ต.กําพวน อ.สุขสําราญ จ.ระนอง สําหรับการประชุมสมัชชาชาวประมงพื้นบ้านประเทศไทยในครั้งนี้มีวัตถุประสงค์เพื่อแลกเปลี่ยนวิสัยทัศน์ และหาแนวทางการประกอบอาชีพประมงพื้นบ้านให้คงอยู่อย่างยั่งยืนระหว่างสมาชิกสมาคมสมาพันธ์ชาวประมงพื้นบ้านกว่า 67 กลุ่ม ซึ่งอาชีพประมงพื้นบ้าน เป็นกลุ่มอาชีพที่กระทรวงเกษตรฯ เล็งเห็นถึงความสําคัญและมุ่งพัฒนาแนวทางการประกอบอาชีพอย่างรอบด้าน ไม่ว่าจะเป็นด้านการบริหารจัดการทรัพยากรสัตว์น้ํา ด้านเครื่องมือประมง และด้านเรือที่ใช้ในการทําประมง ตลอดจนแหล่งเงินทุนและการต่อยอดผลิตภัณฑ์ประมง เพื่อเพิ่มมูลค่าของสัตว์น้ํา สร้างความมั่นคงในอาชีพประมงพื้นบ้านอย่างยั่งยืน นอกจากนี้ยังได้จัดตั้งคณะอนุกรรมการพิจารณาข้อเสนอนโยบายการประมงและพัฒนาคุณภาพชีวิตประมงพื้นบ้าน เพื่อหาทิศทางในการช่วยเหลือพี่น้องประมงพื้นบ้าน ซึ่งเป็นการทํางานร่วมกันระหว่างภาครัฐและภาคประชาชน
ทั้งนี้ กระทรวงเกษตรฯ โดยกรมประมง ได้ดําเนินการขับเคลื่อนนโยบายเพื่อส่งเสริมและต่อยอดการประกอบอาชีพประมงพื้นบ้านให้แก่ชาวประมงในพื้นที่จังหวัดระนอง และจังหวัดใกล้เคียง ตามแนวทางนโยบาย “เกษตรกรต้องอยู่ดี สินค้าเกษตรมูลค่าสูง ทรัพยากรเกษตรยั่งยืน” ของรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ประกอบด้วย 1)การสร้างกลไกความร่วมมือเพื่อบริหารจัดการทรัพยากรประมงทะเล เพื่อฟื้นฟูการประมงทะเล และอุตสาหกรรมการประมง 2)การผลักดันให้ประมงพื้นบ้านมีการขึ้นทะเบียนผู้ทําการประมงอย่างถูกกฎหมาย 3)การจัดทําแผนบริหารจัดการทรัพยากรให้มีการใช้ทรัพยากรอย่างยั่งยืน 4)การฟื้นฟูทรัพยากรและแหล่งประมง อาทิ การผลิตพันธุ์สัตว์น้ําเพื่อปล่อยสู่ธรรมชาติปีละ 100-150 ล้านตัว และการจัดสร้างปะการังเทียมมากกว่า 500 แห่ง ใน 20 จังหวัดชายฝั่งทะเล เป็นต้น 5)การส่งเสริมและการสร้างมูลค่าแก่สินค้าประมงพื้นบ้าน เป็นการยกระดับผลิตภัณฑ์แปรรูปประมงอย่างมีมาตรฐาน สร้างความมั่นใจให้แก่ผู้บริโภค อาทิ การออกตราสัญลักษณ์ประมงธงเขียวสําหรับสินค้าประมง และ 6)การส่งเสริมองค์ความรู้สําหรับการต่อยอดอาชีพ ตลอดจนแนวทางการเพิ่มช่องทางการตลาดสินค้าให้แก่พี่น้องชาวประมงพื้นบ้าน เพื่อโอกาสในการเพิ่มรายได้อย่างทั่วถึง
“สําหรับปัญหาความเดือดร้อนของพี่น้องชาวประมง กระทรวงเกษตรฯ ไม่เคยนิ่งนอนใจ ในขณะนี้ได้เร่งจัดทํากฎหมายที่เกี่ยวข้องกับภาคประมง จํานวน 19 ฉบับ พร้อมเร่งหาแนวทางในการแก้ไขปัญหาให้การประมงพาณิชย์และประมงพื้นบ้านสามารถอยู่ร่วมกันได้อย่างเท่าเทียม” รมว.ธรรมนัส กล่าว
รัฐบาลไทย-ข่าวทำเนียบรัฐบาล-กรมการจัดหางาน มอบของขวัญปีใหม่ 2567 กู้เงินกองทุนเพื่อผู้รับงานไปทำที่บ้าน ฟรี!! ดอกเบี้ย 0% นาน 24 เดือน
วันอาทิตย์ที่ 24 ธันวาคม 2566
24/12/2566
กรมการจัดหางาน มอบของขวัญปีใหม่ 2567 กู้เงินกองทุนเพื่อผู้รับงานไปทําที่บ้าน ฟรี!! ดอกเบี้ย 0% นาน 24 เดือน
กรมการจัดหางาน กระทรวงแรงงาน มอบของขวัญปีใหม่ 2567 ให้แรงงานนอกระบบ กู้เงินกองทุนเพื่อผู้รับงานไปทําที่บ้าน ฟรี!! ดอกเบี้ย 0% นาน 24 เดือน เริ่มยื่นคําขอตั้งแต่บัดนี้ – 30 เม.ย. 67
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า นายพิพัฒน์ รัชกิจประการ รัฐมนตรีว่าการกระทรวงแรงงาน มีความตั้งใจให้ทุกหน่วยงานในสังกัดกระทรวงแรงงานมอบของขวัญปีใหม่ เพื่อเป็นกําลังใจให้แก่พี่น้องผู้ใช้แรงงาน จํานวน 11 ชิ้น ภายใต้แคมเปญ เพิ่ม ฟรี ปรับขึ้น สะดวก ช่วยปลดหนี้ “อุ่นใจผู้ให้ สุขใจผู้รับ” ซึ่งกรมการจัดหางานขอมอบของขวัญรับเทศกาลปีใหม่ 2567 ให้ผู้ประกอบอาชีพอิสระ โดยเตรียมวงเงินกู้ยืมไว้ จํานวน 5,000,000 บาท เพื่อให้แรงงานนอกระบบที่เป็นผู้รับงาน/กลุ่มผู้รับงานไปทําที่บ้าน กู้ยืมเป็นทุนหมุนเวียนสําหรับไปซื้อวัตถุดิบและอุปกรณ์ในการผลิต หรือเพิ่มกําลังการผลิตต่อยอดผลิตภัณฑ์ โดยจะลดดอกเบี้ยกองทุนเพื่อผู้รับงานไปทําที่บ้าน จากเดิมที่มีอัตราดอกเบี้ยกู้ยืม ร้อยละ 3 ต่อปี เป็น 0% นาน 24 งวด โดยมีเงื่อนไขเพิ่มเติมกลุ่มผู้รับงานไปทําที่บ้าน ที่กู้เงินไปแล้ว ต้องชําระหนี้ครบถ้วนตามระยะเวลาที่กําหนดในงวดที่ 1- 12
สําหรับคุณสมบัติของผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน ซึ่งมีทั้งประเภทบุคคลและกลุ่มบุคคล โดยวงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคล (5 คนขึ้นไป) มีวงเงินกู้ไม่เกิน 300,000 บาท ระยะเวลาชําระคืนภายใน 5 ปี โดยผู้ที่สนใจกู้ยืมเงินกองทุนฯ สามารถตรวจสอบคุณสมบัติและยื่นคําขอกู้เงินได้ที่สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัด ในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน ตั้งแต่บัดนี้ - 30 เมษายน 2567หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ห่วงใยประชาชน นักท่องเที่ยว อากาศเปลี่ยนแปลงขอให้ระมัดระวัง ติดตามประกาศกรมอุตุฯ สั่งการทุกหน่วยงานให้การช่วยเหลือดูแล เฝ้าสังเกตการณ์
วันอาทิตย์ที่ 24 ธันวาคม 2566
24/12/2566
โฆษกรัฐบาลเผยนายกฯ ห่วงใยประชาชน นักท่องเที่ยว อากาศเปลี่ยนแปลงขอให้ระมัดระวัง ติดตามประกาศกรมอุตุฯ สั่งการทุกหน่วยงานให้การช่วยเหลือดูแล เฝ้าสังเกตการณ์
โฆษกรัฐบาลเผยนายกฯ ห่วงใยประชาชน นักท่องเที่ยว อากาศเปลี่ยนแปลงขอให้ระมัดระวัง ติดตามประกาศกรมอุตุฯ สั่งการทุกหน่วยงานให้การช่วยเหลือดูแล เฝ้าสังเกตการณ์
วันที่ 24 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่ากรณีอากาศเปลี่ยนแปลง ทําให้เกิดฝนตกหนักถึงหนักมากในภาคใต้ และคลื่นลมแรงบริเวณอ่าวไทย (มีผลกระทบตั้งแต่วันที่ 23-25 ธันวาคม 2566) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังห่วงใยประชาชน สั่งการให้ทุกหน่วยงานที่เกี่ยวข้องดูแลสถานการณ์ เฝ้าสังเกตการณ์ ช่วยเหลือประชาชนและนักท่องเที่ยวในพื้นที่ โดยเฉพาะ พังงา-พัทยา
โฆษกประจําสํานักนายกรัฐมนตรีเปิดเผยว่า จากประกาศกรมอุตุนิยมวิทยา (24 ธันวาคม 2566) บริเวณความกดอากาศสูงหรือมวลอากาศเย็นกําลังแรงยังคงปกคลุมประเทศไทยและทะเลจีนใต้ ลักษณะเช่นนี้ทําให้ประเทศไทยมีอากาศเย็นถึงหนาวกับมีลมแรง สําหรับบริเวณยอดดอยของภาคเหนือมีอากาศหนาวถึงหนาวจัด อุณหภูมิต่ําสุด 3-12 องศาเซลเซียส และมีน้ําค้างแข็งบางแห่ง ส่วนยอดภูของภาคตะวันออกเฉียงเหนือมีอากาศหนาวถึงหนาวจัด อุณหภูมิต่ําสุด 5-12 องศาเซลเซียส ขอให้ประชาชนในบริเวณดังกล่าวดูแลรักษาสุขภาพเนื่องจากสภาพอากาศที่หนาวเย็นลง รวมถึงให้ระวังอันตรายจากอัคคีภัยที่อาจจะเกิดขึ้นเนื่องจากสภาพอากาศแห้งและลมแรง
รวมทั้ง สําหรับมรสุมตะวันออกเฉียงเหนือกําลังแรงพัดปกคลุมอ่าวไทยและภาคใต้ ประกอบกับมีหย่อมความกดอากาศต่ํากําลังแรงปกคลุมบริเวณประเทศมาเลเซีย ทําให้ภาคใต้ตอนล่างมีฝนตกหนักถึงหนักมากบางแห่ง ขอให้ประชาชนบริเวณภาคใต้ตอนล่างระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก ส่วนคลื่นลมบริเวณอ่าวไทยมีกําลังแรง โดยทะเลมีคลื่นสูง 2-4 เมตร บริเวณที่มีฝนฟ้าคะนองคลื่นสูงมากกว่า 4 เมตร ส่วนทะเลอันดามันมีคลื่นสูงประมาณ 2 เมตร บริเวณที่มีฝนฟ้าคะนองและห่างฝั่งคลื่นสูงมากกว่า 2 เมตร ขอให้ประชาชนที่อาศัยอยู่บริเวณชายฝั่งภาคใต้ฝั่งตะวันออกระวังอันตรายจากคลื่นที่ซัดเข้าหาฝั่ง ส่วนชาวเรือบริเวณอ่าวไทยและทะเลอันดามันควรเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนอง สําหรับเรือเล็กบริเวณอ่าวไทยควรงดออกจากฝั่งในระยะนี้ ไว้ด้วย
ซึ่งจากอากาศเปลี่ยนแปลงดังกล่าว มีผลทําให้ลมแรงบริเวณอ่าวไทยและมีนักท่องเที่ยวได้รับผลกระทบเกิดเหตุการณ์ไม่คาดคิด จึงขอให้ประชาชนระมัดระวังติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
“นายกรัฐมนตรีสั่งการทุกหน่วยงานที่เกี่ยวข้อง สังเกตการณ์ช่วยเหลือ ดูแลประชาชน และนักท่องเที่ยวในพื้นที่ กรณีเกิดเหตุการณ์ไม่คาดคิดเนื่องจากมีคลื่นลมแรงบริเวณอ่าวไทย ช่วง 22-25 ธันวาคม 2566 รวมทั้งให้แนะนํา ช่วยเหลือ ประชาชน และนักท่องเที่ยว” นายชัย กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผยฯ R&I เชื่อมั่นการทำงานของรัฐบาลคงอันดับความน่าเชื่อถือของประเทศไทยที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ
วันเสาร์ที่ 23 ธันวาคม 2566
23/12/2566
โฆษกรัฐบาล เผยฯ R&I เชื่อมั่นการทํางานของรัฐบาลคงอันดับความน่าเชื่อถือของประเทศไทยที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ
โฆษกรัฐบาล เผยฯ R&I เชื่อมั่นการทํางานของรัฐบาลคงอันดับความน่าเชื่อถือของประเทศไทยที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ
วันที่ 23 ธันวาคม 2566 นายชัย วัชรงค์ โฆษกประจําสํานักนายกรัฐมนตรี เปิดเผยว่า บริษัท Rating and Investment Information, Inc. (R&I) คงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable Outlook)
โฆษกประจําสํานักนายกรัฐมนตรี กล่าวว่า บริษัท Rating and Investment Information, Inc. (R&I) ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น จัดอันดับความน่าเชื่อถือของตราสารหนี้ และผู้ออกตราสารหนี้ทั้งในประเทศญี่ปุ่น และต่างประเทศ โดยได้คงอันดับความน่าเชื่อถือของประเทศไทยที่ A- และคงมุมมองความน่าเชื่อถือของประเทศไทยอยู่ในระดับที่มีเสถียรภาพ (https://www.r-i.co.jp/en/news_release_cfp/2023/12/news_release_cfp_20231221_21207_eng.pdf)
โดยบริษัทฯ ให้เหตุผลว่า “เศรษฐกิจไทยฟื้นตัวด้วยการขับเคลื่อนจากการบริโภคภาคเอกชนและภาคการท่องเที่ยวเป็นสําคัญ นอกจากนี้ การลงทุนโดยตรงจากต่างประเทศ (Foreign Direct Investment: FDI) โดยเฉพาะอย่างยิ่งภาคอุตสาหกรรม การผลิตอุปกรณ์ไฟฟ้า อุปกรณ์อิเล็กทรอนิกส์และรถยนต์ เป็นปัจจัยพื้นฐานสําคัญของเศรษฐกิจไทย โดยรัฐบาลมีมาตรการเชิงรุกต่าง ๆ เพื่อสนับสนุนการพัฒนาอุตสาหกรรมหลักในพื้นที่เขตเศรษฐกิจพิเศษภาคตะวันออก (Eastern Economic Corridor: EEC) และสร้างโครงสร้างพื้นฐานทางเศรษฐกิจและสภาพแวดล้อมทางธุรกิจ เพื่อดึงดูดการลงทุนจากต่างประเทศ ตลอดจนสร้างการเติบโตทางเศรษฐกิจของประเทศในระยะปานกลางถึงระยะยาว ขณะที่ภาคการส่งออกชะลอตัวตามภาวะเศรษฐกิจโลก
ประกอบกับ แม้ว่าการขาดดุลทางการคลังจะยังคงอยู่ในระดับที่ค่อนข้างสูงกว่าก่อนเกิดการแพร่ระบาดของโควิด-19 แต่ R&I เชื่อมั่นว่ารัฐบาลจะยังคงสามารถบริหารจัดการภาระหนี้สาธารณะให้อยู่ในระดับที่เหมาะสมตามพระราชบัญญัติวินัยการเงินการคลังของรัฐ พ.ศ. 2561 และยังมีพื้นที่ทางการคลังคงเหลือเพื่อใช้สนับสนุนการดําเนินนโยบายการคลัง ภาคการเงินต่างประเทศมีความแข็งแกร่งโดยดุลบัญชีเดินสะพัดปี 2566 คาดว่า จะกลับมาเกินดุล และทุนสํารองระหว่างประเทศยังคงอยู่ในระดับสูง”
“รัฐบาลนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยังคงเดินหน้าแก้ไขปัญหา ดําเนินนโยบายการเงินการคลังอย่างเหมาะสมสอดคล้องกับเงื่อนไขทางเศรษฐกิจ และเป็นไปภายใต้กฎระเบียบ รวมทั้งได้เตรียมมาตการรองรับผลกระทบจากสถานการณ์ความขัดแย้งทางภูมิรัฐศาสตร์ ที่อาจส่งผลต่อเศรษฐกิจในด้านต่าง ๆ โดยนายกรัฐมนตรีพัฒนาส่งเสริมปัจจัยในประเทศให้เหมาะสมรองรับการลงทุน และเดินหน้าสร้างความเชื่อมั่น พบปะพูดคุย เชิญชวนนักลงทุนรายสําคัญของโลกเข้ามาลงทุนในไทย ซึ่งเชื่อมั่นว่าการทํางานอย่างเป็นรูปแบบ มีขั้นตอนนี้ ทําให้ยังคงความเชื่อมั่นว่ารัฐบาลสามารถดําเนินการ จัดการบริหารปัจจัยต่าง ๆ ได้อย่างเหมาะสม” นายชัย กล่าว
รัฐบาลไทย-ข่าวทำเนียบรัฐบาล-กระทรวง พม. เตรียมของขวัญปีใหม่ให้ประชาชนและกลุ่มเปราะบาง ทั้งระยะสั้น ระยะยาว ปรับปรุงที่อยู่อาศัย สร้างอาชีพ เพื่อความยั่งยืน
วันเสาร์ที่ 23 ธันวาคม 2566
23/12/2566
กระทรวง พม. เตรียมของขวัญปีใหม่ให้ประชาชนและกลุ่มเปราะบาง ทั้งระยะสั้น ระยะยาว ปรับปรุงที่อยู่อาศัย สร้างอาชีพ เพื่อความยั่งยืน
กระทรวง พม. เตรียมของขวัญปีใหม่ให้ประชาชนและกลุ่มเปราะบาง ทั้งระยะสั้น ระยะยาว ปรับปรุงที่อยู่อาศัย สร้างอาชีพ เพื่อความยั่งยืน
วันที่ 23 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรีเปิดเผยว่า ในช่วงเทศกาลปีใหม่ กระทรวงการพัฒนาสังคมและความมั่นคงของมนุษย์ ได้เตรียมของขวัญสําหรับประชาชนและกลุ่มเปราะบาง ทั้งโรงรับจํานําของรัฐ หรือ สถานธนานุเคราะห์ (สธค.) จะตัดดอกเบี้ยเหลือ ร้อยละ 0 หรือฟรีดอกเบี้ยให้ผู้ที่จํานําไม่เกิน 5,000 บาท ระหว่างเดือน ม.ค. - ก.พ. 2567 คาดว่าจะมีประชาชนได้รับประโยชน์ไม่น้อยกว่า 12,000 คน
นอกจากนี้ยังมีการปรับปรุงสภาพที่อยู่อาศัยเพื่อผู้สูงอายุ และคนพิการ โดยตั้งงบประมาณสําหรับ 100,000 หลังคาเรือน คาดว่าจะมีผู้ได้รับประโยชน์ไม่น้อยกว่า 300,000 คน รวมถึงโครงการบริบาลและคุ้มครองสิทธิผู้สูงอายุ โดยนําร่องใน 12 จังหวัด 17 พื้นที่ ในการสร้างและฝึกผู้ดูแลผู้สูงอายุ และการจ้างงาน ในพื้นที่ด้วย
ขณะเดียวกันมีการสร้างงานสร้างอาชีพให้ประชาชน เช่น การเตรียมความพร้อมฝึกกลุ่มฝีมือแรงงาน การเตรียมงบประมาณสําหรับการกู้ยืมเพื่อประกอบอาชีพของคนพิการ
"หลายโครงการไม่ใช่แค่เป็นของขวัญในวันปีใหม่ระยะสั้นเท่านั้นเท่านั้น แต่นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ มีความตั้งใจที่จะช่วยเหลือประชาชน และกลุ่มเปราะบางในระยาวด้วย เช่น การปรับปรุงสภาพที่อยู่อาศัยเพื่อผู้สูงอายุ และคนพิการ การสร้างอาชีพ ที่เป็นโครงการระยะยาว ให้เกิดความยั่งยืน พร้อมกันนี้ยังได้วางโครงการต่างๆเอาไว้ในอนาคตโดยเฉพาะการปรับปรุงให้มีสิ่งอํานวยความสะดวกแก่คนพิการอีกด้วย"รัดเกล้า กล่าว
รัฐบาลไทย-ข่าวทำเนียบรัฐบาล-นายกฯ ลงพื้นที่จ.น่าน เดินหน้าแก้หนี้นอกระบบ กำชับทุกภาคส่วนเร่งให้เกิดผลสำเร็จ เน้นย้ำความปลอดภัยของลูกหนี้
วันเสาร์ที่ 23 ธันวาคม 2566
นายกฯ ลงพื้นที่จ.น่าน เดินหน้าแก้หนี้นอกระบบ กําชับทุกภาคส่วนเร่งให้เกิดผลสําเร็จ เน้นย้ําความปลอดภัยของลูกหนี้
.....
นายกฯ ลงพื้นที่จ.น่าน เดินหน้าแก้หนี้นอกระบบ กําชับทุกภาคส่วนเร่งให้เกิดผลสําเร็จ เน้นย้ําความปลอดภัยของลูกหนี้
.
บ่ายวันนี้ (23 ธ.ค. 66) นายกรัฐมนตรี ลงพื้นที่ติดตามประเด็นการเจรจาแก้หนี้นอกระบบในพื้นที่จ.น่าน พร้อมประชุมหารือกับหน่วยงานราชการที่เกี่ยวข้อง ชื่นชมการดําเนินการแก้ไขปัญหาที่ประสบความสําเร็จ แต่ยังมีปัญหาจากจํานวนผู้มาลงทะเบียนจํานวนมาก แต่พอถึงเวลาเจรจาไกล่เกลี่ย กลับมีลูกหนี้เดินทางมาเข้าสู่ระบบจํานวนไม่มาก ขอให้ปรับเปลี่ยนจากที่ลูกหนี้เดินทางมาจังหวัด
.
เสนอให้จัดตลาดนัดแก้ไขหนี้นอกระบบ ให้เจ้าหนี้และลูกหนี้เดินทางมาสะดวกขึ้น โดยมอบหมายให้ฝ่ายปกครองลงพื้นที่เก็บข้อมูล อํานวยความสะดวกแก่ประชาชนให้มากขึ้น พร้อมให้ฝ่ายความมั่นคงดูแลเรื่องความปลอดภัยในชีวิตของลูกหนี้ และมอบหมายให้ ธ.ก.ส. และธนาคารออมสิน คํานวณอัตราหนี้และจํานวนเงินดอกเบี้ยที่ส่งไปแล้ว หากเกินจํานวนเงินที่กู้ ขอให้เจรจายุติหนี้
.
อ่านเพิ่มเติม คลิก https://www.thaigov.go.th/news/contents/index/1233
#ไทยคู่ฟ้า #สื่อสารรัฐบาลไทย #ปัญหาหนี้นอกระบบ
-------------------
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ ย้ำ กระทรวงเกษตรฯ ให้ความสำคัญกับเรื่องการตรวจสอบ ป้องกัน และปราบปรามการทุจริตในหน่วยงานรัฐ
วันศุกร์ที่ 22 ธันวาคม 2566
รองปลัดเศรษฐเกียรติฯ ย้ํา กระทรวงเกษตรฯ ให้ความสําคัญกับเรื่องการตรวจสอบ ป้องกัน และปราบปรามการทุจริตในหน่วยงานรัฐ
รองปลัดเศรษฐเกียรติฯ ย้ํา กระทรวงเกษตรฯ ให้ความสําคัญกับเรื่องการตรวจสอบ ป้องกัน และปราบปรามการทุจริตในหน่วยงานรัฐ
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมหารือแนวทางในการขับเคลื่อนการประเมินคุณธรรมและความโปร่งใส ในการดําเนินงานของหน่วยงานภาคเอกชนที่เป็นคู่ค้าคู่สัญญากับหน่วยงานภาครัฐ (Integrity and transparency Assessment of Government Contractors : ITAGC) ประจําปีงบประมาณ พ.ศ. 2567 ระหว่างสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) และกระทรวงเกษตรและสหกรณ์ โดยมีรองอธิบดีกรมหม่อนไหม (นายวัชรพงษ์ แก้วหอม) ผู้ช่วยเลขาธิการคณะกรรมการ ป.ป.ช. (นายทวิชาติ นิลกาญจน์) ผู้แทนศูนย์ปฏิบัติการต่อต้านการทุจริต และหน่วยงานที่เกี่ยวข้องในสังกัดกระทรวงเกษตรและสหกรณ์ เข้าร่วมหารือ ณ ห้องประชุม 134-135 กระทรวงเกษตรและสหกรณ์ โดยสรุปผลการประชุมได้ดังนี้
1. รองปลัดเศรษฐเกียรติฯ ในฐานะประธานการประชุม ได้แจ้งให้ที่ประชุมทราบว่า ปลัดกระทรวงเกษตรและสหกรณ์ให้ความสําคัญกับเรื่องการตรวจสอบ ป้องกัน และปราบปรามการทุจริตในหน่วยงานรัฐเป็นอย่างมาก จึงขอให้หน่วยงาน ในสังกัดกระทรวงเกษตรและสหกรณ์ให้ความสําคัญในเรื่องดังกล่าว
2. ที่ประชุมรับทราบ ผลการประเมินคุณธรรมและความโปร่งใสในการดําเนินงานของหน่วยงานภาคเอกชนที่เป็นคู่ค้าคู่สัญญากับหน่วยงานภาครัฐ (ITAGC) ประจําปีงบประมาณ พ.ศ. 2566 โดยมีกลุ่มเป้าหมายแบ่งออกเป็น 2 มิติ ได้แก่ ระดับนโยบาย ภายใต้แผนงานบูรณาการบริหารจัดการทรัพยากรน้ํา (กรมชลประทาน) และแผนงานบูรณาการพัฒนาด้านคมนาคม (กรมทางหลวงและกรมทางหลวงชนบท)
3. ที่ประชุมพิจารณาและให้ความเห็นชอบ แนวทางในการขับเคลื่อนการประเมินคุณธรรมและความโปร่งใสในการดําเนินงานของหน่วยงานภาคเอกชนที่เป็นคู่ค้าคู่สัญญากับหน่วยงานภาครัฐ (ITAGC) ประจําปีงบประมาณ พ.ศ. 2576 ได้แก่ ร่างคู่มือ ITAGC MANUAL และร่างปฏิทินการประเมิน ITAGC ปีงบประมาณ พ.ศ. 2567 ในส่วนการคัดเลือกกลุ่มเป้าหมายในการประเมิน ประจําปีงบประมาณ พ.ศ. 2567 ภายใต้กระทรวงเกษตรและสหกรณ์ ได้แก่ หน่วยงานภาคเอกชนที่เป็นคู่ค้าคู่สัญญากับกรมชลประทาน กรมการข้าว กรมปศุสัตว์ กรมหม่อนไหม กรมฝนหลวงและการบินเกษตร กรมพัฒนาที่ดิน และกรมส่งเสริมการเกษตร แต่ข้อมูลที่สํานักงาน ป.ป.ช. ได้นํามาให้ที่ประชุมพิจารณาในส่วนของข้อมูลกลุ่มเป้าหมายหน่วยงานภาคเอกชนที่เป็นคู่ค้าคู่สัญญากับหน่วยงานภาครัฐ (ITAGC) ประจําปีงบประมาณ พ.ศ. 2567 เป็นรายโครงการของแต่ละหน่วยงาน พบว่าส่วนใหญ่เป็นโครงการที่ดําเนินการแล้วเสร็จในปีงบประมาณ พ.ศ. 2566 ซึ่งสํานักงาน ป.ป.ช. จะนําข้อมูลดังกล่าวไปปรับปรุงให้เป็นปัจจุบัน และจะแจ้งทราบอีกครั้ง
รัฐบาลไทย-ข่าวทำเนียบรัฐบาล-นายกรัฐมนตรีภูมิใจซอฟต์พาวเวอร์มวยไทยเป็นที่นิยมระดับโลก พร้อมหวังจะได้เห็นผู้ฝึกสอนมวยและนักมวยเดินทางไปทั่วโลก เพื่อทำให้มวยไทยเป็นวัฒนธรรมที่แพร่หลาย
วันเสาร์ที่ 23 ธันวาคม 2566
22/12/2566
นายกรัฐมนตรีภูมิใจซอฟต์พาวเวอร์มวยไทยเป็นที่นิยมระดับโลก พร้อมหวังจะได้เห็นผู้ฝึกสอนมวยและนักมวยเดินทางไปทั่วโลก เพื่อทําให้มวยไทยเป็นวัฒนธรรมที่แพร่หลาย
นายกรัฐมนตรีภูมิใจซอฟต์พาวเวอร์มวยไทยเป็นที่นิยมระดับโลก พร้อมหวังจะได้เห็นผู้ฝึกสอนมวยและนักมวยเดินทางไปทั่วโลก เพื่อทําให้มวยไทยเป็นวัฒนธรรมที่แพร่หลาย
นายชัย วัชรงค์ โฆษกประจําสํานักนายกรัฐมนตรีเผยว่า วันนี้ (22 ธันวาคม 2566) เวลา 20.30 น. ณ ศูนย์พัฒนากีฬากองทัพบก (มวยไทยลุมพินี) ถนนรามอินทรา เขตบางเขน กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวปาฐกถาพิเศษ Soft Power ของมวยไทย และร่วมชมการแข่งขันศึก “ONE ลุมพินี 46” โดยมีนางสาวแพทองธาร ชินวัตร หัวหน้าพรรคเพื่อไทย ประธานคณะกรรมการพัฒนาซอฟต์พาวเวอร์แห่งชาติ และรองประธานคณะกรรมการยุทธศาสตร์ซอฟต์พาวเวอร์แห่งชาติ เข้าร่วมชมการแข่งขันด้วย โดยมี พลเอก เจริญชัย หินเธาว์ ผู้บัญชาการทหารบก นายก้องศักด ยอดมณี ผู้ว่าการการกีฬาแห่งประเทศไทย นายพิมล ศรีวิกรม์ กรรมการยุทธศาสตร์ซอฟต์พาวเวอร์แห่งชาติ ด้านการกีฬา นายชลิตรัตน์ จันทรุเบกษา อนุกรรมการด้านกีฬา ในคณะกรรมการยุทธศาสตร์ซอฟต์พาวเวอร์แห่งชาติ นายชาตรี ศิษย์ยอดธง ประธานกรรมการบริหาร ONE Championship ให้การต้อนรับ
เมื่อนายกรัฐมนตรีเดินทางมาถึง ได้รับโมเดลตุ๊กตาแม่ไม้มวยไทยเป็นของที่ระลึกจากผู้บัญชาการทหารบก จากนั้นนายกรัฐมนตรีกล่าวปาฐกถาพิเศษ Soft Power ของมวยไทย โดยกล่าวว่า สวัสดีทุกคนไม่ว่าคุณจะอยู่ที่ไหน เป็นเกียรติที่ได้มาร่วมงานประวัติศาสตร์ในวันนี้ ที่ได้มาร่วมชมการแข่งขัน ศึก ONE ลุมพินี 46 ในวันนี้ เป็นการแข่งขันที่ถ่ายทอดสดไปยังทั่วโลก ขอบคุณคุณชาตรี ศิษย์ยอดธง ที่นํารายการ ONE ลุมพินี 46 มวยไทยมาสู่โลก และยังคงเก็บรักษาการต่อสู้แบบมวยไทย ในฐานะคนไทยรู้สึกภูมิใจมาก ที่การแข่งขันมวยไทยเป็นหนึ่งในรายการที่เป็นที่นิยมในโลก และในช่วงหลังนี้ มวยไทยเป็นหนึ่งในซอฟต์พาวเวอร์ที่ดีที่สุดในโลก นายกรัฐมนตรีหวังว่าจะได้เห็นผู้ฝึกสอน นักมวย เดินทางไปทั่วโลกเพื่อไปสอนและทําการแสดง ทําให้มวยไทยเป็นวัฒนธรรมที่แพร่หลาย ในตอนท้าย นายกรัฐมนตรีกล่าวขอบคุณงานในคืนนี้ ขอบคุณที่เชิญนายกรัฐมนตรีมาร่วมงานนี้ และขอให้ทุกท่านมีช่วงเวลาที่ดีในคืนนี้
รัฐบาลไทย-ข่าวทำเนียบรัฐบาล-รมช. ไชยา เปิดงานประชุมเสวนาสมาคมผู้เลี้ยงสุกร ประจำปี 2566 เร่งผลักดันนโยบายลดต้นทุนการผลิตให้เกษตรกรผู้เลี้ยงสุกรมีความเป็นอยู่ที่ดี
วันศุกร์ที่ 22 ธันวาคม 2566
รมช. ไชยา เปิดงานประชุมเสวนาสมาคมผู้เลี้ยงสุกร ประจําปี 2566 เร่งผลักดันนโยบายลดต้นทุนการผลิตให้เกษตรกรผู้เลี้ยงสุกรมีความเป็นอยู่ที่ดี
รมช. ไชยา เปิดงานประชุมเสวนาสมาคมผู้เลี้ยงสุกร ประจําปี 2566 เร่งผลักดันนโยบายลดต้นทุนการผลิตให้เกษตรกรผู้เลี้ยงสุกรมีความเป็นอยู่ที่ดี
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดประชุมเสวนาประจําปี 2566 จัดโดยสมาคมผู้เลี้ยงสุกรภาคตะวันออกเฉียงเหนือ ชมรมผู้เลี้ยงสุกรรายย่อยภาคตะวันออกเฉียงเหนือ และชมรมผู้เลี้ยงสุกรรายย่อยไทย โดยมีผู้บริหาร เจ้าหน้าที่ในสังกัดกระทรวงเกษตรและสหกรณ์ รวมถึงผู้บริหารและเจ้าหน้าที่ในส่วนจังหวัดให้การต้อนรับในพื้นที่ ณ ห้องประดับเดือน โรงแรมเพชรรัชต์ การ์เด้น อําเภอเมือง จังหวัดร้อยเอ็ด ซึ่งมีวัตถุประสงค์เพื่อรับฟังปัญหาและให้กําลังใจพี่น้องเกษตรกรผู้เลี้ยงสุกร พร้อมรับปัญหาไปแก้ไขให้เกษตรกรมีความเป็นอยู่ที่ดียิ่งขึ้น รวมถึงร่วมบรรยายพิเศษ ในหัวข้อ “ทุกข์ของเกษตรกร คือทุกข์ของแผ่นดิน”
รัฐมนตรีช่วยฯ ไชยา กล่าวว่า นายกรัฐมนตรี (นายเศรษฐา ทวีสิน) ได้สั่งการให้กระทรวงเกษตรฯ เร่งปราบปรามสินค้าเกษตรเถื่อน เพื่อทําให้กลไกตลาดกลับสู่วงจรปกติ เนื่องจากการทุ่มตลาดของสินค้าผิดกฎหมายทําให้พี่น้องเกษตรกรได้รับผลกระทบจากราคาซื้อ-ขายที่ไม่เป็นธรรม ถึงแม้การปราบปรามจะทําให้ราคาสุกรหน้าฟาร์มมีราคาสูงขึ้น แต่เกษตรกรยังคงมีภาระต้นทุนสูงอยู่ จึงได้มอบหมายให้กรมปศุสัตว์เร่งจัดทํามาตรการดูแลเกษตรกรให้สามารถดํารงชีพและยืนหยัดอยู่ได้ด้วยการเลี้ยงหมู รวมถึงเตรียมแผนระยะสั้น-กลาง-ยาว โดยกระทรวงเกษตรฯ จะให้สนับสนุนปัจจัยการผลิต (ถั่วเหลือง ข้าวโพด) ให้เกษตรกรจัดสรรพื้นที่เพาะปลูก เพื่อลดต้นทุนหัวอาหารสัตว์ในเบื้องต้น และหาทางออกร่วมกับกระทรวงพาณิชย์ในการดูแลราคารับซื้อลูกสุกรมาทําผลิตภัณฑ์ต่าง ๆ เพื่อลดปัญหาลูกสุกรล้นตลาด รวมถึงขอให้กรมส่งเสริมการเกษตรและกรมวิชาการเกษตรใช้งานวิจัยช่วยเพิ่มปัจจัยการผลิตหัวอาหารสัตว์ (ถั่วเหลือง ข้าวโพด และพืชทดแทนอื่น ๆ) ต่อไร่ให้เพิ่มมากขึ้น เพื่อลดต้นทุน และลดการนําเข้าจากต่างประเทศ ซึ่งสามารถช่วยให้เกษตรกรมีรายได้เพิ่มมากขึ้น นอกจากนี้ รัฐบาลกําลังพิจารณาการจัดหาผลิตภัณฑ์เงินกู้ดอกเบี้ยต่ํา (Soft Loan) ช่วยเหลือพี่น้องเกษตรกรให้ยืนได้ด้วยตนเองอีกครั้ง เพราะทุกข์ของเกษตรกร คือทุกข์ของแผ่นดิน ดังนั้น ขอให้กําลังใจพี่น้องเกษตรกร และให้ความเชื่อมั่นว่ารัฐบาลจะนําปัญหาไปแก้ไขให้พี่น้องเกษตรกรมีความเป็นอยู่ที่ดียิ่งขึ้นต่อไป
โอกาสนี้ รมช.ไชยา ได้เยี่ยมชมนิทรรศการ" หมูบิน" นวัตกรรมและเทคโนโลยีการเลี้ยงสุกร อาทิ อาหารสัตว์ อาหารเสริมสุกร จากองค์กรต่าง ๆ อาทิ ศูนย์วิจัยและพัฒนาพันธุ์สุกร กรมปศุสัตว์ ธนาคารเพื่อการเกษตรและสหกรณ์การเกษตร สาขาร้อยเอ็ด เป็นต้น
รัฐบาลไทย-ข่าวทำเนียบรัฐบาล-ปลัด สธ. หนุนเชื่อมโยงข้อมูลบำบัดฟื้นฟูผู้ติดยาเสพติดกับข้อมูลผู้มีอาการทางจิตเวช เพื่อการบำบัดรักษาต่อเนื่อง
วันเสาร์ที่ 23 ธันวาคม 2566
ปลัด สธ. หนุนเชื่อมโยงข้อมูลบําบัดฟื้นฟูผู้ติดยาเสพติดกับข้อมูลผู้มีอาการทางจิตเวช เพื่อการบําบัดรักษาต่อเนื่อง
ปลัดกระทรวงสาธารณสุข เผย ผู้ป่วยจิตเวชที่ก่อเหตุความรุนแรง ร้อยละ 80 เชื่อมโยงกับปัญหายาเสพติดคณะอนุกรรมการข้อมูลระบบบําบัดยาเสพติดจึงเห็นชอบให้เชื่อมระบบข้อมูลการบําบัดรักษาและฟื้นฟูผู้ติดยาเสพติดของประเทศ (บสต.)
กับข้อมูลผู้ป่วยที่มีความผิดปกติทางจิตและพฤติกรรมที่เกิดจากการใช้สารออกฤทธิ์ต่อจิตประสาทที่เข้าสู่กระบวนการบําบัดรักษา ในระบบคลังข้อมูล Health Data Center (HDC) เพื่อติดตามดูแลคุณภาพชีวิตผู้ป่วยยาเสพติดที่ได้รับการบําบัดรักษาอาการทางจิตอย่างต่อเนื่อง พร้อมสนับสนุนการประเมินผลคุณภาพชีวิตผู้ผ่านการบําบัดจากศูนย์ฟื้นฟูสภาพทางสังคม
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า ผู้ป่วยมีอาการทางจิตเวชที่ก่อเหตุความรุนแรง พบว่า ร้อยละ 80 มีความเชื่อมโยงกับปัญหายาเสพติด ดังนั้นหากแก้ปัญหายาเสพติดได้ก็จะช่วยแก้ปัญหาผู้ป่วยจิตเวชก่อความรุนแรงในชุมชนได้ คณะอนุกรรมการข้อมูลระบบบําบัดยาเสพติด ซึ่งมีผู้แทนหน่วยงานที่เกี่ยวข้องจากกรมต่างๆ อาทิ กระทรวงสาธารณสุข กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงยุติธรรม สํานักงานตํารวจแห่งชาติ ปปส. และ กทม. จึงเห็นชอบให้มีการเชื่อมโยงข้อมูลระหว่างระบบข้อมูลการบําบัดรักษาและฟื้นฟูผู้ติดยาเสพติดของประเทศ (บสต.) และข้อมูลผู้ป่วยที่มีความผิดปกติทางจิตและพฤติกรรมที่เกิดจากการใช้สารออกฤทธิ์ต่อจิตประสาทที่เข้าสู่กระบวนการบําบัดรักษา ของกรมสุขภาพจิต ในระบบคลังข้อมูล Health Data Center (HDC) เพื่อบูรณาการการดูแลคุณภาพชีวิตผู้ป่วยยาเสพติดที่มีการบําบัดรักษาอาการทางจิตได้อย่างต่อเนื่องได้
นอกจากนี้ ยังสนับสนุนให้มีการประเมินผลคุณภาพชีวิตผู้ผ่านการบําบัดจากศูนย์ฟื้นฟูสภาพทางสังคม โดยปรับปรุงข้อมูลที่จะบันทึกในระบบ บสต. ในประเด็นสําคัญที่สามารถนําไปประเมินคุณภาพชีวิตผู้ที่ผ่านการบําบัดรักษาฯ ได้ ซึ่งปัจจุบันมีการวางแผนปรับปรุงเว็บไซต์และพัฒนาระบบข้อมูล บสต. ให้ใช้งานได้บน Mobile Application เพื่อความสะดวก รวมทั้งจะมีการประสานความร่วมมือกับกระทรวงมหาดไทย หาแนวทางลดระยะเวลาอนุมัติสิทธิ์ทะเบียนราษฎร์ให้กับผู้ปฏิบัติงานในศูนย์คัดกรองต่างๆ ในการเข้าใช้ระบบ บสต. เนื่องจากปัจจุบันต้องใช้เวลาขออนุมัติสิทธิ์นาน 30-45 วัน ทําให้การลงข้อมูลผู้ป่วยล่าช้า
“เรื่องการเชื่อมโยงระบบข้อมูลต่างๆ ของผู้ป่วย ได้ย้ําให้ทุกหน่วยงานใช้ความระมัดระวังอย่างสูง ต้องคํานึงถึงกฎหมาย PDPA และความมั่นคงปลอดภัยทางไซเบอร์ ซึ่งในส่วนระบบการดูแลข้อมูลของกระทรวงสาธารณสุขขณะนี้มีความรัดกุมมาก และจะไม่เชื่อมโยงข้อมูลใดๆ ที่ไม่จําเป็น เพื่อป้องกันการถูกโจรกรรมข้อมูล” นพ.โอภาส กล่าว
********************************************** 23 ธันวาคม 2566
รัฐบาลไทย-ข่าวทำเนียบรัฐบาล-ไฟเขียว! ยกเว้นค่าผ่านทางพิเศษ 2 สายทาง ช่วงเทศกาลปีใหม่ 2567
วันเสาร์ที่ 23 ธันวาคม 2566
ไฟเขียว! ยกเว้นค่าผ่านทางพิเศษ 2 สายทาง ช่วงเทศกาลปีใหม่ 2567
.....
ไฟเขียว! ยกเว้นค่าผ่านทางพิเศษ 2 สายทาง ช่วงเทศกาลปีใหม่ 2567
.
ที่ประชุม ครม. (19 ธ.ค. 66) มอบขวัญปีใหม่ให้ประชาชน ยกเว้นค่าธรรมเนียมการใช้ทางพิเศษ 2 เส้นทางช่วงปีใหม่ 2567
.